CELEX: 62015TN0259
Language: fi
Date: 2015-05-26 00:00:00
Title: Asia T-259/15: Kanne 26.5.2015 – Close ja Cegelec v. parlamentti

20.7.2015   
            
            
               FI
            
            
               Euroopan unionin virallinen lehti
            
            
               C 236/48
            
         Kanne 26.5.2015 – Close ja Cegelec v. parlamentti
   (Asia T-259/15)
   (2015/C 236/63)
   Oikeudenkäyntikieli: ranska
   
      Asianosaiset
   
   
      Kantajat: SA Close (Harzé-Aywaille, Belgia) ja Cegelec (Bryssel, Belgia) (edustajat: asianajajat J.-M. Rikkers ja J.L. Teheux)
   
      Vastaaja: Euroopan parlamentti
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan Euroopan parlamentin päätöksen, jonka tekopäivää ei ole tiedossa jolla ”Luxemburgissa sijaitsevan Konrad Adenauer -rakennuksen laajennus- ja uudistushankkeen” erää 73 (energiantuotanto), viite INLO – D – UPIL – T – 14 – AO4, koskeva urakka annettiin ENERGIE-KAD- nimiselle tilapäiselle yhteenliittymälle (joka muodostuu yhtiöistä MERSCH et SCHMITZ PRODUCTION SARL ja ENERGOLUX S.A.) ja jossa ei vastaavasti valittu kantajien tarjousta
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu perusteluvelvollisuuden ja avoimuuden periaatteen noudattamatta jättämiseen siksi, että kantajien tarjouksen hylkäämistä koskevien perusteluiden ja urakan antamisesta ENERGIE-KAD- nimiselle tilapäiselle yhteenliittymälle tehdyn päätöksen otteiden lukemisen perustella ei voitu varmistua siitä, että kyseiset tarjoajat noudattavat hankinta-asiakirjoissa määrättyjä laadullisia valintavaatimuksia
            
         
               2)
            
            
               Toinen kanneperuste, joka perustuu ilmeiseen arviointivirheeseen ja tasapuolisuuden ja syrjimättömyyden periaatteiden loukkaamiseen
            
         Kantajat katsovat, että Euroopan parlamentti on tehnyt ilmeisen arviointivirheen antaessaan kyseisen urakan ENERGIE-KAD- nimiselle tilapäiselle yhteenliittymälle ja että valintaperusteita ei ole sovellettu tarjouspyyntöasiakirjojen mukaisesti eikä asetuksen N:o 966/2012 (1) 102 artiklassa vaadittujen avoimuuden periaatteen, suhteellisuusperiaatteen, tasapuolisen kohtelun periaatteen ja syrjimättömyyden periaatteen mukaisella tavalla.
   
      (1)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL L 298, s. 1).